CELEX: 62019CA0711
Language: ro
Date: 2020-10-08 00:00:00
Title: Cauza C-711/19: Hotărârea Curții (Camera a noua) din 8 octombrie 2020 (cerere de decizie preliminară formulată de Verwaltungsgerichtshof – Austria) – Admiral Sportwetten GmbH, Novomatic AG, AKO Gastronomiebetriebs GmbH/Magistrat der Stadt Wien [Trimitere preliminară – Directiva (UE) 2015/1535 – Articolul 1 – Procedură de furnizare de informații în domeniul reglementărilor tehnice și al normelor privind serviciile societății informaționale – Noțiunea de „reglementare tehnică” – Jocuri de noroc – Taxă locală pe exploatarea terminalelor de pariuri – Reglementare fiscală – Lipsa notificării către Comisia Europeană – Opozabilitate față de contribuabil]

30.11.2020   
            
            
               RO
            
            
               Jurnalul Oficial al Uniunii Europene
            
            
               C 414/16
            
         
      Hotărârea Curții (Camera a noua) din 8 octombrie 2020 (cerere de decizie preliminară formulată de Verwaltungsgerichtshof – Austria) – Admiral Sportwetten GmbH, Novomatic AG, AKO Gastronomiebetriebs GmbH/Magistrat der Stadt Wien
      (Cauza C-711/19) (1)
      
      (Trimitere preliminară - Directiva (UE) 2015/1535 - Articolul 1 - Procedură de furnizare de informații în domeniul reglementărilor tehnice și al normelor privind serviciile societății informaționale - Noțiunea de „reglementare tehnică” - Jocuri de noroc - Taxă locală pe exploatarea terminalelor de pariuri - Reglementare fiscală - Lipsa notificării către Comisia Europeană - Opozabilitate față de contribuabil)
      (2020/C 414/19)
      Limba de procedură: germana
      
         Instanța de trimitere
      
      Verwaltungsgerichtshof
      
         Părțile din procedura principală
      
      
         Recurente: Admiral Sportwetten GmbH, Novomatic AG, AKO Gastronomiebetriebs GmbH
      
         Pârâtă: Magistrat der Stadt Wien
      
         Dispozitivul
      
      Articolul 1 din Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale trebuie să fie interpretat în sensul că o dispoziție națională fiscală care instituie o taxă pe exploatarea de terminale de pariuri nu constituie o „reglementare tehnică” în sensul acestui articol.
      
         (1)  JO C 406, 2.12.2019.